OpenLLM-France/wikimedia huggingface dataset:
# Horusen izena

Horusen izena faraoi titulua irudikatzeko erabili zen ikurrik antzinakoena da: belatz bat (Horus jainkoa), serej baten gainean erregearen izenarekin, Antzinako Egiptoko hieroglifo idazkeran.
Sereja, Egiptoko historiaren hasieran jada agertzen da, Narmerren Paleta delakoan. IV. dinastiaren aurreko erregeek. nagusiki euren Horusen izena erabili zuten, serej batean agertzen zena (jauregi baten fatxadaren imitazio bezala) Horus jainkoa bere gainean kokatua zegoela.
Sekhemib II. dinastiako faraoiak, bere izena Peribsengatik aldatu zuen, eta Horusen babesa Sethenarengatik aldatu zuen, beharbada, arazo politikoengatik, Horusen ikurra Sethenarengatik aldatuz. Khasekhemuy faraoiak, Sejemib edo Peribsenen ondorengoak, bere serejaren gainean Horus eta Seth batera jartzen ditu, desadostutako bi taldeak ados jartzeko.
"Horus serejaren gainean, erregearen jauregiaren irudikapen sinbolikoa da, zeruko jainko gorenak babestua, erregea berarekin identifikatua, eta, beraz, bere lur propioa babesten duen jainko-erregea da, bertan aurkitzen diren gauza eta bizidun guztiak. Metafora honen indarra eta esanahiak, sustrai mitikoak eta erlijiosoak dituzte, "errege jainkotiarra"ren kontzeptua bere baitan hartzen baitu, bere biztanle eta lurrean gobernatzeko erregearen eskubidearen jatorri eta iturri bezala; Horusen izena sakratua zen, eta arlo kultural, zeremonial, erlijiotsu, magiko, beliko eta hiletakoetan erabili behar zen, arau finkorik ez zegoen arren eta aldaketetara lotuta zegoen garaia eta testuinguruaren arabera". F. Raffaele
Egiptoko Inperio Ertainean, XI. dinastian eta XII. dinastian, egiptoar faraoiek bost titulu jasotzen zituzten: jaiotza izenari beste lau titulu gehitzen zizkioten. Honako hauek dira: Horusen izena, Nebtyren izena, Urrezko Horusen izena, Tronu izena edo Nesut-Bity izena eta Jaiotza izena.

## Kanpo estekak

* Datuak: Q153263
# Horus Eskorpioi II.a

Horus Eskorpioi II.a Antzinako Egiptoko gobernari bat izan zen, 0 dinastia deritzonekoa, Aro aurredinastikokoa.
Horus Eskorpioi erregeari buruzko datuak oso zehatzak ez diren arren, benetan existitu zenik ere zalantzan jartzen da, aditu batzuk, K.a. 3100. urtean bizi izango zela diote, eta Nejen (Hierakonpolis) konkistatu zuela, Goi Egiptoko hiririk garrantzitsuena, herrialdeko gobernari nagusia bihurtuz.

## Zeremonietako mazoa

Horus Eskorpioi erregearen existentzia, Hierakonpoliseko tenplu batean, XIX. mende amaieran James Edward Quibell eta Frederick William Greenek aurkitutako zeremonia mazo buru batengatik baieztatua dirudi, non faraoi bat agertzen den, garaiera handikoa, Goi Egiptoko koroa zuriarekin eta eskorpioi bat bere buru ondoan grabaturik dagoen eskorpioi batekin.
Mazo hau, Ashmolean Museoan zaindua, Egiptoko errege baten irudikapen antzinakoenetako bat da. Idazketa, jaio berria zen garai bati dagokio, erregearen ondoan eskorpioi bat grabatuz, hieroglifo eran, faraoiaren izena irudikatuko lukeena.
Berak Hierakonpolisen eskainitako edalontzietako batean, Horus belatzak lagundua dago, Egiptoko erregetzaren ikurra.

## Interpretazioa

Hau, Horus Eskorpioi izeneko gobernari baten existentziaren ebidentzia bezala interpretatu nahi izan da, Antzinako Egiptoren bateraketa edo honen hasiera egingo zuena, tradizioaren arabera, beranduago gertatu zena, K.a. 3050. urtean. Goi Egiptoko gobernariak Behe Egiptokoei nagusitu zitzaizkienean.
Horus Eskorpioi erregeak aitzur bat darama bere eskuan, Nilo ibaiaren uholdeen ondoren dikeen irekierari buruzko erritu erlijiosoekin lotzen dena, edo zelaiko lehen ildoarekin. Banderek, hegaztiekin, Egiptoko nomoak sinbolizatuko lituzkete, papiro landare batzuek, gertaera, Behe Egipton gertatzen zela diote, zazpi petaloko lore bat ere badago goialdean, interpretatzeko zaila dena.

## Bere hilobia

Beharbada, bere hilobia Umm el-Qaab Abidosen aurkitutakoa izan liteke, B-50 bezala deiturikoa.

## Eskorpioi erregea Hollywooden

Eskorpioi erregeak Dwayne Johnsonek protagonizatu zuen film estatubatuar bat inspiratu zuen.
# Hygrocybe ceracea

Hygrocybe ceracea Hygrophoraceae familiako onddo espezie bat da.

## Deskribapena

Kapela: 1 eta 4 cm bitarteko diametrokoa, ganbil samarretik deprimitu samarrera, koipetsutik likatsu samarrera, hori bizitik hori-laranja zurbil kolorerakoa, batzuetan gorrixka rubella aldaeran bezala, ertz ildaskatua, askotan zurbilagoa.
Orriak: Adnatu samarrak edo okertuetatik, apur bat dekurrenteetara (vitellinoides aldaeran bezala), horiak
Hanka: Liraina. 3 cm inguruko garaierakoa eta 0,3 cm inguruko lodierakoa, ez da likatsua, hori-laranja kolorekoa.
Haragia: Hori samar kolorekoa.
Etimologia: Hygrocybe terminoa grekotik dator eta kapela bustiarekin, esan nahi du. Ceracea epitetoa berriz latinetik dator, argizarizkoa, esan nahi duen "ceraceus" hitzetik. Kapelaren itxuragatik.

## Jangarritasuna

Ez da jangarria.

### Nahasketa arriskua

Kolore horixkako beste Hygrocybe batzuekin nahas daiteke.

## Sasoia eta lekua

Udazkenean, larreetan. Noizbehinkakoa.

### Banaketa eremua

Kanada, Ameriketako Estatu Batuak, Brasil, Groenlandia, Europa, Errusia, Kaukasia, Himalaiako eremua, Japonia, Australia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 108 or. ISBN 84-282-0865-4..
* ↑ Hygrocybe ceracea: GBIF—the Global Biodiversity Information Facility.

## Kanpo estekak

* Datuak: Q3915840
* Multimedia: Hygrocybe ceracea / Q3915840
# Hygrocybe citrina

Hygrocybe citrina Hygrophoraceae familiako onddo espezie bat da. Nahiz eta jateko modukoa izan haragi urria du eta horregatik ez da kontsumitzen.

## Deskribapena

Kapela: 1 eta 2 cm arteko diametrokoa, hasieran hemisferikoa edo kanpai itxurakoa, gero ganbila, ondoren ganbil-laua eta batzuetan erdia hondoratuta. Ertza zorrotza, okertutik laura, uhindu-krenulatua, eta gardentasunagatik ildaskatua ia kapelaren ¾ ak arte. Azal distiratsua, likatsua eta hori-limoi kolorekoa eguraldi hezearekin, matea eta hori-laranja kolorekoa lehorrarekin.
Orriak: Zabal, argizari-itxurakoak, lodiak, adnata-subdekurrenteak, eta tartean orritxoekin, hori zurbil kolorekoak edo kapelaren kolorekoak,
Hanka: 2 - 4 x 0,2 - 0,4 cm-koa, zilindrikoa, liraina edo apur bat uhindua, barnehutsa, leuna eta apur bat likatsua eguraldi buztiarekin, eta kapelaren kolorekoa.
Haragia: Mehea, hauskorra, urtsua eta kapelaren kolorekoa; zapore gozo-sosoa eta usain hautemanezinekoa.
Etimologia: Hygrocybe terminoa grekotik dator eta kapela hezearekin esan nahi du. Citrina epitetoa berriz latinetik dator, limoiaren kolorea esan nahi duen "citrinus" hitzetik.

## Jangarritasuna

Sukaldaritzarako baliorik gabea.

### Nahasketa arriskua

Hygrocybe vitelilla oso antzeko espeziea da, baina bere orri dekurrenteengatik bereizten dugu. Hygrocybe glutinipes lirdingatsua da, aingira bat balitz bezala behatzetatik ihes egiten du.

## Sasoia eta lekua

Udan eta udazkenean, bakarrik edo talde txikitan. Ongarri kimikoekin tratatu gabeko belardi eta larre hezeetan hazten da.

### Banaketa eremua

Europa, Japonia eta Aintzira Handiak. .

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 200 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 108 or. ISBN 84-282-0865-4..

## Kanpo estekak

* Datuak: Q27668774
* Multimedia: Hygrocybe citrina / Q27668774
# Hygrocybe euroflavescens

Hygrocybe euroflavescens Hygrophoraceae familiako onddo espezie bat da. Haragi urria eta kalitate gastronomiko gutxikoa.
Sinonimoak: Hygrocybe flavescens, Hygrocybe chlorophana.

## Deskribapena

Kapela: 2 eta 4 cm bitarteko diametrokoa, ganbila, bukaeran lau-ganbila titi kamuts batekin; ertza, inkurbatua eta zertxobait izurtua, azal likatsua, leuna, distiratsua, kolore hori bizikoa edo hori-berdexka, titian zurixka samarra.
Orriak: Sabeldunak, eskotatuak, estu, zurixkak edo kolore hori zurbilekoak.
Orri eskotatuak: Oinera iritsi baino lehentxeago eskote txiki bat duten orriak.
Hanka: Nahiko handia, zilindrikoa, zuzena, haritsua, likatsu samarra eta hori-berdexka kolorekoa.
Haragia: Urria, biguna, urtsua, horixka eta usain eta zapore hautemanezinekoa.
Etimologia: Hygrocybe terminoa grekotik dator eta kapela bustiarekin, esan nahi du.

## Jangarritasuna

Genero bereko beste espezie batzuk bezala ez dira jan behar.

### Nahasketa arriskua

Hygrocybe persistens hurbileko espeziea da eta oso antzekoa.
Oharra: Hygrocybe euroflavescens espeziearen ezaugarriak hauek dira: kapela konikoa, likatsua eta kolore hori deigarria.

## Sasoia eta lekua

Udazkenean eta neguan. Talde txikiak osatzen ditu eremu belartsuetan eta goroldiotsuetan, lurzoru basikoetan.

### Banaketa eremua

Kanada, Ameriketako Estatu Batuak, Alaska, Panama, Islandia, Kanariak, Europa, Errusia, Kaukasia, Himalaiako eremua, Japonia, Australia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 106 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Hygrocybe euroflavescens: GBIF—the Global Biodiversity Information Facility.

## Kanpo estekak

* Datuak: Q84335440
# Hygrocybe insipida

Hygrocybe insipida Hygrophoraceae familiako onddo espezie bat da. Ez du interes gastronomikorik.

## Deskribapena

Kapela: 2 eta 4 cm bitarteko diametrokoa, ganbila, irristakorra edo pixka bat likatsua, gorria, baina ertza laranja kolorekoa edo horia.
Orriak: Pixka bat okertuak eta antzeko kolorekoak.
Hanka: 4 cm inguruko garaierakoa eta 0,3 inguruko lodierakoa, kapelaren kolorekoa edo zurbilagoa zahartzean, lehorra
Haragia: Laranja-hori kolorekoa. Esne zaporekoa.
Etimologia: Hygrocybe terminoa grekotik dator eta kapela bustiarekin, esan nahi du. Insipida epitetoa latin berantiarretik dator, zaporerik gabe, esan nahi duen "insipidua" hitzetik.

## Jangarritasuna

Ez da jangarria.

## Sasoia eta lekua

Udazkenean eta neguaren hasieran. Abonatu gabeko zelai eta larreetan, basoetako soilguneetan. Ez da oso ohikoa.

### Banaketa eremua

Quebec, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 108 or. ISBN 84-282-0865-4..
* ↑ Hygrocybe insipida: GBIF—the Global Biodiversity Information Facility.

## Kanpo estekak

* Datuak: Q9374409
* Multimedia: Hygrocybe insipida / Q9374409
# Hygrocybe ingrata

Hygrocybe ingrata Hygrophoraceae familiako onddo espezie bat da. Balio gastronomikorik gabea. Ongarriak eta pestizidak gero eta gehiago erabiltzen dira eta zaildu egiten dute kontsumoa.
Sinonimoak: Hygrocybe nitiosa, Hygrophorus nitratus, Neohygrocybe ingrata.

## Deskribapena

Kapela: 6 eta 9 cm bitarteko diametrokoa, irregularra, mailatua, ertza argiagoa, inkurbatua, izurtua edo pitzatua, azal leuna, ia lehorra, ez likatsua, ukitzean herdoil koloreko orbanak sortzen dira, zuri-gris-krema kolorekoa, azkenean marroira bilakatuz.
Orriak: Ez oso adnatuak edo dekurrenteak, lodiak, zabalak, sabeldunak, krema koloretik marroira doan kolorekoak, gorritzeko joerarekin.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 8 cm inguruko luzerakoa, zilindriko irregularra edo pixka bat fusiformea, lehorra, leuna, barnehutsa, hauskorra, krema kolorekoa.
Haragia: Zurixkatik arrosa-arre kolorera doana, gorritzeko joerarekin, nitroso usain handikoa, lixibarena. Espora-jalkina zuria.
Etimologia: Hygrocybe terminoa grekotik dator eta kapela hezearekin, esan nahi du.

## Jangarritasuna

Zalantzazko jangarria da, toxikotasuna izan dezake.

### Nahasketa arriskua

Hygrocybe unguinosa delakoarekin nahas daiteke, honek ere usain nitrosoa du, baina orri zurixkak eta ez dira gorritzen. Hygrocybe nitrata espezieak ere usain nitrosoa du. Hygrocybe ovina-ren usain nitrosoa ahulagoa da.

## Sasoia eta lekua

Uztailetik urrira. Taldean hazten da. Urria. Abonatu gabeko larre belartsuetan, erdi naturaletan, iratzeen azpian.

### Banaketa eremua

Ameriketako Estatu Batuak, Europa, Errusia, Papua Ginea Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 112 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Hygrocybe ingrata: GBIF—the Global Biodiversity Information Facility.

## Kanpo estekak

* Datuak: Q10656324
* Multimedia: Neohygrocybe ingrata / Q10656324
# Hygrocybe conicoides

Hygrocybe conicoides Hygrophoraceae familiako onddo espezie bat da. Perretxiko pozoitsutzat hartzen da, nahiz eta mikologo batzuek ez dela hainbesterako esan, susmagarria bezala uzten dute. Urria eta babestu beharrekoa.

## Deskribapena

Kapela: 3 eta 5 cm bitarteko diametrokoa, Hygrocybe conica baino pixka bat haragitsuxeagoa, konikoa edo kamuts samarra eta lobulatua, Tomate koloreko gorri oso bizikoa, oso poliki belzten da, edo ez erabat.
Orriak: Sabeldunak, zabal, izokin kolorekoak edo gorrixkak, oinarrirantz behintzat.
Hanka: 6 cm arteko garaierakoa eta 0,8 cm arteko lodierakoa, zilindrikoa, barnehutsa, haritsua, hauskorra, laranja kolorekoa, oinarri zurixkarekin edo berdexkarekin.
Haragia: Mehea, biguna urtsua. Zurbiletik ia kapelaren kolorera doana, apur bat belztu egiten da. Usain gabea eta zapore gabea.
Etimologia: Hygrocybe terminoa grekotik dator eta kapela hezearekin, esan nahi du.

## Toxikotasuna

Toxikoa kontsideratuta dago.

### Nahasketa arriskua

Hygrocybe conica eta Hygrocybe pseudoconica espeziekin nahas daiteke, baina hauek orri horixkak dituzte (ez izokin kolorekoak), azkar belzten dira eta ez dira ateratzen duna hareatsuetan. Ez da oso ohikoa, baina zabaldua dago.

## Sasoia eta lekua

Udazkenean. Kostaldeko duna belartsu samarretan, taldeak osatuz hasten da.

### Banaketa eremua

Ipar Amerika, Europa, Zeelanda Berria, Australia.

## Espeziearen egoera

Aranzadi Elkartearen arabera, Hygrocybe conicoides desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 104 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10528993
* Multimedia: Hygrocybe conicoides / Q10528993
# Hygrocybe citrinovirens

Hygrocybe citrinovirens Hygrophoraceae familiako onddoa da. Jangarri den arren, ez du zapore onik. Espeziea Europan aurki daiteke, batez ere belardietan ez bada egon nekazaritzaren ekarpenik. Euskal Herrian oso urria da, eta ez biltzea aholkatzen da. IUCNk espezie kaltebera gisa sailkatu du.

## Etimologia

Hygrocybe terminoa grekotik dator eta kapela bustiarekin esan nahi du. Citrinovirens epitetoa bere kolore hori-berdeagatik du.

## Deskribapena

Kapela: 3 eta 7 cm bitarteko diametrokoa, hasieran konikoa, gero zabaldu egiten da eta ertza altxatu eta pitzatu egiten zaio, erdian titi puntazorrotz bat eratuz. Kolore horikoa.
Orriak: Ez oso estu, okertuak, oinaren ondoan biribilduak, zuriak, karpoforoaren gainerakoaren horitik nabarmentzen dena,
Hanka: Leuna, konprimitua, hodixka bereizgarriekin, horia, kapelaren kolorekoa.
Haragia: Mehea, batez ere ertzean, zuria edo kapelaren azalaren azpian pixka bat horiz tindatua. Usain eta zapore nabarmenik gabea.

## Jangarritasuna

Jangarria, baina ez estimatua.

### Nahasketa arriskua

Hygrocybe brevispora delakoarekin nahas daiteke, honek oina motzagoa du.

## Sasoia eta lekua

Udazkenean, zelai belartsuetan. Urria.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Ingelesez) IUCN. (2015-02-04). Hygrocybe citrinovirens: Kautmanova, I., Knutsson, T., Krikorev, M., Læssøe, T. & von Bonsdorff, T.: The IUCN Red List of Threatened Species 2015: e.T70406652A70406717. doi:10.2305/iucn.uk.2015-4.rlts.t70406652a70406717.en. (Noiz kontsultatua: 2023-03-14).
* ↑ (Gaztelaniaz) Mendaza, Ramon, Diaz, Guillermo, .. (1987). Guia fotografica y descriptiva 800 especies a todo color. Iberduero, 130 or. ISBN 84-404-0530-8..
* ↑ (Gaztelaniaz) Cetto, Bruno. (1987). [Es Guia de los hongos de Europa. ] Ediciones Omega, S. A. Barcelona, 427 or. ISBN 84-282-0540-X (T.2). ISBN: 84-282-0538-8 (O.C.)..

## Kanpo estekak

* Datuak: Q9374410
* Multimedia: Hygrocybe citrinovirens / Q9374410
# Hygrocybe coccineocrenata

Hygrocybe coccineocrenata Hygrophoraceae familiako onddo espezie bat da. Ez du sukaldaritzarako balio.

## Deskribapena

Hygrocybe turunda bezalakoa da, baina ezkata txiki beltzaxkak izaten ditu hondo gorriaren gainean eta kapelaren ertza krenatua.
Kapela: 20 mm arteko diametrokoa, hasieran ganbila, gero laua, zabaldua edo, are gehiago, erdialdean deprimitua, gainazala ez du likatsua, erdigunera markatuagoak, ilunagoak eta handiagoak diren ezkatatxo txikiz zeharkatua; kapela lehor dagoenean eta zahartzaroan nabari dira gehiago. Gorritik laranja-gorrira doan kolorekoa, helduaroan tonu horixkak ere izan ditzake. Ertz irregularra eta oxkarratua.
Orriak: Zabal, okertuak, dekurrenteak, tartekatutako lamelulekin, hasieran zuriak, zahartzean zurbil horixkak.
Hanka: 10 cm inguruko garaierakoa eta 0,3 cm inguruko lodierakoa, luzanga, zilindrikoa, liraina, leuna, lehorra , nahiz eta batzuetan, hazten den habitat oso hezea dela eta, likatsua iruditu, gorria, oinarrirantz argiagoa.
Haragia: Gutxi eta hauskorra. Hori zurbila oinean eta laranja-gorrixka kolorekoa kapelaren azalaren azpian. Usain eta zapore nabarmenik gabea. Espora-jalkina zuria.
Etimologia: Hygrocybe terminoa grekotik dator eta kapela bustiarekin esan nahi du.

## Jangarritasuna

Ez da jangarria.

### Nahasketa arriskua

Antzeko habitatetan hazten diren antzeko beste bi espezie daude: Hygrocybe cantharellus eta Hygrocybe turunda.

## Sasoia eta lekua

Ekainetik irailera. Ephagnum artean, zohikaztegietan.

### Banaketa eremua

Kanada, Ameriketako Estatu Batuak, Alaska, Islandia, Europa, Errusia, Taiwan, Japonia, Ghana.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 110 or. ISBN 84-282-0865-4..
* ↑ (Gaztelaniaz) Gonzalez Granados Jose. (2023). REDFORESTA Red Social de los profesionales del Medio Natural.
* ↑ Hygrocybe coccineocrenata: GBIF—the Global Biodiversity Information Facility.

## Kanpo estekak

* Datuak: Q10592647
* Multimedia: Hygrocybe coccineocrenata / Q10592647
# Hygrocybe helobia

Hygrocybe helobia Hygrophoraceae familiako onddo espezie bat da. Haragi gutxi du eta kalitate gabea. Jangarritasuna ezezaguna da.
Sinonimoak: Hygrocybe miniatoalba, Hygrocybe mollis.

## Deskribapena

Kapela: 1 eta 3 cm bitarteko diametrokoa, hasieran hemisferikotik ganbilera, ondoren, lau samarra edo deprimitua, lehorra, ezkata finekin, horixka laranjatu samar kolorekoa, eta batzuetan hori-zurixka kolorekoa.
Orriak: Itsatsiak edo dekurrente samarrak, kolore horia dute.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Liraina, zilindrikoa, leuna, hauskorra, kapelaren antzeko kolorekoa, oinarrian tomentu zurixka batekin.
Haragia: Hutsala, usain eta zapore berezirik gabea.
Etimologia: Hygrocybe terminoa grekotik dator eta kapela hezearekin, esan nahi du.

## Jangarritasuna

Ezezaguna.

### Nahasketa arriskua

Hygrocybe miniata delakoarekin, honek kolore gorri biziagoa du, batez ere gaztetan.

## Sasoia eta lekua

Udazkenean eta neguan. Baso hezeetan edo zingiratsuetan, belarretan edo goroldiotan ateratzen da. Urria.

### Banaketa eremua

Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 139 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 110 or. ISBN 84-282-0865-4..

## Kanpo estekak

* Datuak: Q10716337
* Multimedia: Hygrocybe helobia / Q10716337